Η πρωταθλήτρια στην κατηγορία γυναικών της World Wrestling Entertainment,
η Γουέντι Ρίχτερ!
Η Γουέντι Ρίχτερ ήταν πρωταθλήτρια και όλα πήγαιναν καλά για λίγο καιρό.
Αλλά η Γουέντι άρχισε να είναι πρόβλημα, απ' όσο θυμάμαι.
Κάθε γυναίκα στην επαγγελματική πάλη θέλει τη ζώνη μου, όπως κι εγώ.
Όταν ήρθε η ώρα να δώσει τη σκυτάλη σε κάποια άλλη,
αντιστάθηκε.
Της εξήγησα ότι είναι σόου μπίζνες, ότι έγραφα ένα σενάριο.
Και ότι είχε ιδιοποιηθεί τον τίτλο.
"Δικός μου είναι".
"Δεν θα τον αφήσω".
"Εντάξει.
Τότε, θα σε αναγκάσω".
Ο αγώνας αυτός θα κρίνει τον γυναικείο τίτλο.
Το κοινό ήρθε να δει αγώνα.
Δεν απολύεις κάποιον, όταν όλοι θέλουν να δουν έναν αγώνα,
γιατί εξαπατάς το κοινό.
Βάζεις τους παλαιστές στο ρινγκ, όπως έλεγε ο πατέρας μου,
και μετά βρίσκεις λύση.
Το καμπανάκι ήχησε, ο αγώνας άρχισε.
Ο αγώνας αρχίζει, η Γουέντι έχει τον τίτλο.
Ήταν εύκολο.
Κάποια στιγμή η Γουέντι θα χάσει. Είπα στον διαιτητή να μετρήσει ως το τρία.
Εξαιρετική λαβή. Ωραία εκτέλεση.
Παραλίγο.
Τι έγινε;
Ο διαιτητής μέτρησε ένα.
ΓΟΥΕΝΤΙ ΡΙΧΤΕΡ
Σήκωσα τον ώμο.
Και μετά μέτρησε δύο και τρία, παρόλο που ο ώμος μου δεν ήταν στο ταπί.
Η Γουέντι Ρίχτερ έχασε τον τίτλο της.
Ήταν πολύ επώδυνη βραδιά.
Όλα μου τα όνειρα γκρεμίστηκαν.
Ταπεινώθηκα
και μεταδόθηκε τηλεοπτικά.
Δεν με ένοιαζε.
Το κοινό είχε ξεσηκωθεί.
Όλοι φώναζαν ότι ήταν άδικο μέτρημα.
Και σε αυτό απαντώ ότι η ζωή είναι άδικη
κι ότι εγώ δεν παίζω δίκαια.
Στην πάλη υπάρχει το ρητό "Δεν είναι προσωπικό, μόνο δουλειά".
Και έτσι λειτουργεί ο Βινς ΜακΜάν. Είναι επιχειρηματίας.
Η Γουέντι επέστρεψε μετά τον αγώνα.
Με κοίταξε, έσκυψε το κεφάλι κι έφυγε. Και δεν την ξαναείδα.
Αλλά για εμένα δεν ήταν προσωπικό.
Δουλειά ήταν.
Και θα έκανα τα πάντα για τη δουλειά.
Ο ΚΥΡΙΟΣ ΜΑΚΜΑΝ
ΕΠΕΙΣΟΔΙΟ 3: ΣΤΗΣΙΜΟ
Ο Βινς ΜακΜάν, φορώντας κολάρο και χαμογελώντας, εμφανίστηκε
στη δίκη για πώληση στεροειδών, που συνεχίζεται για δεύτερη βδομάδα.
Σήμερα την παράσταση έκλεψε ο πρώην κορυφαίος του σταρ,
ο Χαλκ Χόγκαν.
Ο άνθρωπος πίσω απ' τον χαρακτήρα έβγαλε τη στολή
και πήδηξε στη δικαστική αρένα για να καταθέσει με ασυλία
κατά του Βινς ΜακΜάν, πρώην αφεντικού του.
Ήταν το κεντρικό γεγονός
στην υπόθεση που στοιχειοθέτησε η εισαγγελία.
Ήρθε η ώρα να καταθέσω. Διασχίζω την αίθουσα.
Και βλέπω τον Βινς ΜακΜάν καθισμένο.
Εκείνη την εποχή ήμασταν στα μαχαίρια.
Το FBI νόμιζε ότι θα άρπαζα την ευκαιρία για να ρίξω λάσπη στον Βινς
και μετά να κάνω ό,τι γουστάρω στον χώρο της πάλης.
Κατέθεσα λοιπόν και νομίζω ότι σοκαρίστηκαν.
Στην αντεξέταση η υπεράσπιση κατάφερε ένα σλαμ.
"Ο κύριος ΜακΜάν δεν σας διέταξε ποτέ να πάρετε στεροειδή;" "Ποτέ".
"Ήταν προσωπική σας επιλογή;" "Οπωσδήποτε".
"Υπονόησε ότι έπρεπε να κάνετε χρήση;" "Ποτέ", απάντησε ο Χόγκαν.
Την τελευταία φορά που του είχα μιλήσει, και είχαν περάσει πολλοί μήνες,
τα τελευταία μου λόγια ήταν
"Μαζί ανεβήκαμε, μαζί θα πέσουμε. Να το θυμάσαι".
Ως προς τον Χαλκ Χόγκαν, οι αρχές δεν το περίμεναν.
ΝΤΕΪΒ ΜΕΛΤΖΕΡ
Έβλεπα τα πρόσωπα των εισαγγελέων. "Δεν το περιμέναμε".
Γιατί ο Χόγκαν στήριξε τον Βινς.
- Ήξεραν τι θα έλεγες; - Όχι, δεν τους το είχα πει.
Τους είπα "Θα πω ό,τι θέλετε".
Τους είπα αυτό που ήθελαν να ακούσουν. Εγώ ήξερα τι θα έλεγα, την αλήθεια.
Δεν πουλούσε αναβολικά, δεν ενθάρρυνε τη χρήση.
Δεν ίσχυαν όσα του καταλογίζονταν.
Πολύ έξυπνα έδωσε στις αρχές αυτό που ζητούσαν ως ένα βαθμό,
όχι αυτό που πραγματικά ήθελαν.
ΜΠΡΟΥΣ ΠΡΙΤΣΑΡΝΤ
Ήθελαν να πει κάποιος "Ο Βινς ΜακΜάν είπε να πάρω στεροειδή".
Ήθελαν να καταθέσω κι εγώ κατά του Βινς.
ΤΟΝΙ ΑΤΛΑΣ
"Σε ενθάρρυνε να πάρεις στεροειδή;" "Όχι, τα έπαιρνα πριν να τον γνωρίσω".
Μας επέτρεπε να παίρνουμε, αλλά δεν μας τα πουλούσε.
Υπήρχε η τάση να κάνουμε χρήση στεροειδών, λόγω κοινής λογικής.
ΜΠΡΕΤ ΧΑΡΤ
Όσοι τα έπαιρναν, πρωταγωνιστούσαν.
Αλλά αν είπε ο Βινς σε εμένα ή σε άλλους να πάρουμε στεροειδή;
Δεν συνέβη ποτέ.
Ο Βινς δεν έλεγε στους παλαιστές "Πάρε αναβολικά".
Έλεγε, όμως, "Πρέπει να γυμναστείς περισσότερο".
Το έλεγε για να πάρουν αναβολικά;
Ποιος ξέρει;
Δεν ήμουν ένοχος.
Αλλά αυτά τα καθάρματα με καταδίωξαν χωρίς λόγο.
Φυσικά ανησυχούσα.
Διακυβευόταν η ελευθερία μου.
Και λίγο πριν ανακοινωθεί η ετυμηγορία, σκεφτόμουν "Γάμησέ τα".
Αυτήν τη στιγμή δεν την ξεχνώ ποτέ.
Εκείνη τη στιγμή η ζωή μου επρόκειτο να αλλάξει.
Ο επικεφαλής της WWE Βινς ΜακΜάν
έδειξε μια μικρή ανακούφιση στην ανακοίνωση της ετυμηγορίας.
Ανακηρύχτηκε αθώος.
Επευφημίες θαυμαστών ακούστηκαν στην αίθουσα.
Μια συγκινητική αγκαλιά από τη Λίντα, την επί 27 έτη σύζυγο.
Ήμουν παρών στην ετυμηγορία.
ΣΕΪΝ ΜΑΚΜΑΝ ΓΙΟΣ
Μεγάλη ανακούφιση.
Δεν έπρεπε καν να είχε δικαστεί, γιατί δεν είχαν τεκμήρια.
Νομίζω ότι το έκαναν, επειδή νόμιζαν ότι ο Βινς ήταν κακός.
Ένας δημοσιογράφος μπορεί να τον καταγγείλει.
Αλλά για να τον πας στα δικαστήρια, χρειάζεσαι απτές αποδείξεις.
Αν υπήρχαν αμφιβολίες
για το τι σημαίνει και τι κάνει η World Wrestling Entertainment,
πιστεύω ότι πλέον διαλύθηκαν.
Η Λίντα είπε ότι αποδείχτηκε ότι δεν υπήρχε πρόβλημα με τα αναβολικά.
Ενώ στην ουσία αποδείχτηκε, μέσα από μαρτυρίες,
ότι οι παλαιστές και οι μεγάλοι σταρ έπαιρναν αναβολικά.
Αυτό αποδείχτηκε.
Αλλά τον παρουσίαζαν ως καλό.
Ενώ ο Βινς ήταν ο κακός. Ορθώς δεν καταδικάστηκε.
Αλλά δεν ήταν ο καλός.
Δεν ξέρω αν έμαθα κάτι.
Το μόνο που έμαθα είναι ότι κάποιοι κρατικοί υπάλληλοι είναι άχρηστοι.
Ο Βινς πάντα παρουσιάζει τον εαυτό του ως θύμα.
Η αθώωσή του δεν εξέπληξε κανέναν.
ΝΤΕΪΒΙΝΤ ΣΟΥΜΕΪΚΕΡ
Δεν υπονοώ ότι έπρεπε να είχε καταδικαστεί.
Αλλά υπάρχουν φήμες κι αναφορές
για το τι έκανε η ομάδα του για να νικήσει.
Προσέγγισαν μάρτυρες, δωροδόκησαν, επηρέασαν ενόρκους.
Κι όλα αυτά παρουσιάζουν
μια εικόνα διαφορετική απ' αυτή που θέλει ο ίδιος να βγάζει.
Μετά τη δίκη, μετά από μια σειρά σκανδάλων,
ο Βινς μάλλον ένιωθε αήττητος.
Αλλά αυτό δεν ίσχυε.
Ανεξαρτήτως του αποτελέσματος,
η δίκη επηρέασε πάρα πολύ την επιχείρηση.
Ζόρισαν τα πράγματα, τρομάξαμε.
Κάποια στελέχη έφυγαν. Και με το δίκιο τους.
Προτιμούσα να μην είχαν φύγει; Φυσικά.
Έκανε κακό στην εταιρεία η αποχώρησή τους.
Εκείνη την περίοδο δυσκολεύονταν.
Έχαναν λεφτά επί χρόνια, είχαν πέσει πολύ τα έσοδα.
Βρίσκονταν σε μεγάλη οικονομική δυσχέρεια.
Η προσέλευση έπεσε κατακόρυφα. Δεν εξαντλούνταν πια τα εισιτήρια.
Η κίνηση δεν ήταν όπως όταν ο Χαλκ Χόγκαν ήταν στην κορυφή.
Ο Βινς έψαχνε κάποιον
για να αντικαταστήσει τον Χαλκ ως εκπρόσωπο της WWE.
Και σκέφτηκε τον Λεξ Λούγκερ.
Ο Made in the USA, ο Λεξ Λούγκερ!
Ο μηχανισμός μας στήριξε τον Λεξ Λούγκερ, πιστεύαμε ότι θα ήταν εξαιρετικός.
Πάμε να δούμε πλάνα απ' το Λεξ Εξπρές.
Ο Λεξ ήταν καλός,
αλλά δεν συγκρινόταν με τον Χαλκ Χόγκαν.
Το ξέρω πολύ καλά, το ξέρετε κι εσείς, όλοι το ξέρουν.
Ο Λεξ δεν μπορούσε να συνδεθεί με το κοινό.
Ο Λεξ προστέθηκε στον μακρύ κατάλογο παλαιστών που προσπαθούσαν
να υποκαταστήσουν τον Χαλκ.
Έπρεπε να αντικαταστήσουν τον Χαλκ Χόγκαν.
Ο Μπρετ Χαρτ έβγαλε το Εξκάλιμπερ απ' τον βράχο.
Μπρετ!
Απάνω τους, πρωταθλητή!
Η Νέα Γενιά ήταν μια νέα εποχή. Με νέους σταρ, με τον Μπρετ Χαρτ.
Στην WWE έγιναν πολλές αλλαγές.
Με τον Ρέιζορ Ραμόν.
Μόνος ένας άντρας ξεχειλίζει αρρενωπότητα.
Με τον Κέβιν Νας.
Ζήτω η Νέα Γενιά!
Και με τον Σον Μάικλς.
Είμαι ο Χαρτμπρέικ Κιντ, ο Σον Μάικλς. Εγώ έγραψα ιστορία.
Γνωρίζοντας ότι είχε λήξει η εποχή Χαλκ Χόγκαν...
ΣΟΝ ΜΑΪΚΛΣ
...όλα ήταν πιθανά, όλοι είχαν μια ευκαιρία.
Οι περισσότεροι πλέον ήμασταν πιο αισιόδοξοι
ότι μπορούσε να αναδειχτεί οποιοσδήποτε.
Ποιος θα πάρει τη θέση του Χαλκ;
ΜΑΡΚ ΚΑΛΑΓΟΥΕΪ
Αυτό σκέφτονταν όλοι.
Και ήταν πολλοί αυτοί που περίμεναν να καλύψουν το κενό.
Οι παλαιστές της Νέας Γενιάς, όπως ο Αντερτέικερ κι εγώ,
ήμασταν απ' τους κορυφαίους όλων των εποχών.
Καμάρωνα που ήμουν ο σημαιοφόρος της Νέας Γενιάς.
Η εταιρεία είχε εκτεθεί πολλές φορές κι εγώ ήμουν μια ασφαλής επιλογή.
Ο Μπρετ Χαρτ δεν θα πιαστεί με μια ανήλικη σε ξενοδοχείο.
Δεν θα βρουν ένα κιλό κοκαΐνη στην τσάντα του.
Μου δίνεις την εντύπωση ότι σε διακρίνει μετριοφροσύνη.
Ο Βινς είπε "Θα σε κάνουμε πρωταθλητή για πολύ καιρό.
Εσύ θα κρατήσεις το οχυρό, όσο ασχολούμαστε με όλα αυτά τα θέματα".
Ο Μπρετ προέρχεται από την οικογένεια Χαρτ,
που είχε βγάλει πολλούς παλαιστές.
Ενδιαφέρουσα οικογένεια.
Ο Μπρετ δεν είχε πολύ ταλέντο.
Αλλά είχε όσο χρειαζόταν.
Κι έτσι βοήθησε να κλείσουμε τρύπες.
Παράλληλα, το ίδιο διάστημα,
ο Τεντ Τέρνερ μάς παίρνει παλαιστές, άρα είχα να αντιμετωπίσω κι αυτό.
Ο Τεντ έβγαλε το μπλοκ επιταγών κι είπε στους δικούς του
"Κάντε ό,τι θέλετε, φροντίστε να τα καταφέρετε".
Η WCW διαφέρει πολύ από την WWE,
γιατί υπήρχαν πολλά λεφτά.
Έκλεισα απίστευτες συμφωνίες μόλις πήγα.
Ως προς τον χώρο της πάλης ήταν σκέτος παράδεισος.
Τα λεφτά που τους προσέφερε
ήταν πολύ περισσότερα από αυτά που είχαν βγάλει εδώ.
Άρα ήταν λογικό να φύγουν πολλοί και να πάνε στην εταιρεία του Τεντ.
Και τι θα κάνεις;
Λίγο μετά τον Χαλκ Χόγκαν, ο Ράντι Σάβατζ...
ΕΡΙΚ ΜΠΙΣΟΦ
...ήταν ξαφνικά διαθέσιμος.
Δυστυχώς ο Ράντι Σάβατζ δεν μπόρεσε να υπογράψει συμβόλαιο με την WWE.
Άλλη μία μεγάλη μεταγραφή.
Τότε αρχίσαμε πλέον να πιστεύουμε ότι είχαμε πάρει φόρα.
Αφού ήρθε ο Χαλκ Χόγκαν, αφού ήρθε ο Ράντι,
το κοινό έβλεπε αλλιώς την WCW.
Σε μια σύσκεψη που είχα με τον Τεντ Τέρνερ, μου είπε
"Έρικ, τι θα χρειαστεί για να ανταγωνιστούμε την WWE;"
Του είπα "Το Monday Night Raw παίζει
Δευτέρα βράδυ την ώρα υψηλής τηλεθέασης στο USA Network.
Εμείς παίζουμε Σάββατο βράδυ στις 6:05 ανατολική ώρα και 3:05 ώρα Ειρηνικού.
Δεν τους φτάνουμε".
Και την αμέσως επόμενη στιγμή
ο Τεντ κοίταξε τον επικεφαλής του ΤΝΤ και είπε
"Δώσε στον Έρικ δύο ώρες κάθε Δευτέρα βράδυ".
Κι έμεινα άφωνος.
Το θεώρησα καλή ιδέα.
Έτσι θα δείξουμε ότι είμαστε στον χώρο πολύ καιρό.
Μας έχουν κάνει χάμερλοκ, σάκερ παντς,
μας έχουν δείρει, μας έχουν ποδοπατήσει, μας έχουν σπάσει καρέκλες στο κεφάλι.
Η εταιρεία του Βινς μάς κάνει ένα σωρό λαβές.
Κι είπα να τον αντιμετωπίσουμε στα ίσια.
Θα δείξει. Αλλά θα μπούμε στο ρινγκ.
Μόλις έμαθα ότι θα έπαιζαν απέναντί μας, είπα
"Τώρα μπλέξαμε".
Δεν ήξερα τι θα συνέβαινε, αλλά καλό δεν ήταν, μπορεί να πτωχεύαμε.
Επιστροφή στη δράση,
στην πρώτη εκπομπή της WCW,
στο Monday Nitro...
Έχω πλέον την εκπομπή Nitro.
Και πρέπει να βρω τρόπο να δημιουργήσω εκπλήξεις.
Σας έχουμε ετοιμάσει απίστευτη αναμέτρηση!
Τι στο καλό θέλει αυτός εδώ;
Στην πρώτη τους εκπομπή έφεραν τον Λεξ Λούγκερ.
Εμείς τον είχαμε σε έναν αγώνα την Κυριακή το βράδυ.
Και εμφανίστηκε στο Nitro το επόμενο βράδυ.
Μια στιγμή!
Ήταν μεγάλη έκπληξη. Έμεινα.
Τι κάνεις εδώ, Λούγκερ;
Όταν εμφανίστηκε ο Λεξ, δεν ξαφνιάστηκε μόνο το κοινό,
ξαφνιάστηκαν κι όλοι στην WWE, γιατί νόμιζαν ότι είχε ακόμη συμβόλαιο.
Και δεν είχε.
Ήταν μια πολύ καλή συγκυρία,
γιατί ο Λεξ Λούγκερ είχε βαρεθεί την WWE, δεν ήταν ευχαριστημένος.
Και του είπα "Θα κάνουμε μια συμφωνία. Δεν θα το πεις πουθενά, ούτε καν στην WWE.
Κάνε σαν να μην τρέχει τίποτα".
Ήρθα για έναν και μόνο λόγο!
Ναι, ήταν μεγάλη γελοιοποίηση.
Ο Βινς εξοργίστηκε.
Ήταν πανέμορφο.
- Λεξ Λούγκερ, είσαι καλός άνθρωπος. - Σ' ευχαριστώ.
Δεν είχα συμβόλαιο με τους παλαιστές, δίναμε τα χέρια.
Επί χρόνια δίναμε μόνο τα χέρια.
Αλλά πλέον αυτό δεν λειτουργούσε, εξαιτίας του τεράστιου πλούτου του Τεντ.
Και είπα "Αν είναι δυνατόν, αυτό δεν αντέχεται".
Γιατί αυτά τα ταλέντα τα ανέδειξες εσύ, εσύ τα δημιούργησες,
και τώρα ξαφνικά εξαφανίζονταν,
Βγήκαν μπροστά μας.
Φαινόταν ότι ήταν πιο ωραίο μέρος.
Ο κόσμος έφευγε απ' την WWE και πήγαινε στην WCW,
γιατί ήταν νέα φάση, κουλ και διαφορετική.
Ο Έρικ ήταν αδίστακτος.
Δείξαμε τα δόντια μας. Αυτός ήταν ο σκοπός.
Όταν κατάλαβα ότι δεν θα ήμουν καλύτερος, ζύγισα τις επιλογές μου.
Άρχισα να φτιάχνω λίστα με όσα μπορούσαμε να κάνουμε διαφορετικά.
Πρώτον, βγαίνουν σε μαγνητοσκόπηση. Εντάξει, εγώ ζωντανά.
Το Nitro! Σε ζωντανή σύνδεση!
Έχουν καρτουνίστικους χαρακτήρες, γιατί απευθύνονται σε εφήβους.
Εγώ θα έχω πιο αληθοφανείς.
Ήθελα οι χαρακτήρες μου να απευθύνονται σε ενήλικες.
Ήθελα οι ιστορίες μου να βασίζονται στην πραγματικότητα.
Δεν θα προσπαθήσω να κάνω το δικό του. Θα κάνω το δικό μου.
Ήθελα να αναγνωριστεί το Nitro
ως η εκπομπή πάλης όπου ποτέ δεν ήξερες τι θα συνέβαινε.
Ήξερα ότι πλέον είχε κηρυχτεί πόλεμος,
γιατί ξέρω πώς βλέπει ο Βινς τον ανταγωνισμό.
Θέλει να τον διαλύσει και να τον φάει.
Γεια σας και καλώς ήρθατε! Βγαίνουμε ζωντανά!
Όχι σαν τους κλάψες της WWE,
που βγαίνουν μαγνητοσκοπημένοι και κονσέρβα.
Είχα ζωντανή εκπομπή,
άρα μπορούσα να κάνω πράγματα που ο ανταγωνιστής δεν μπορούσε.
Αυτό μου έδωσε ένα ισχυρό στρατηγικό πλεονέκτημα.
Το Monday Night Raw έβγαινε μαγνητοσκοπημένο
και τα αποτελέσματα των αγώνων ήταν γνωστά,
γιατί στο στάδιο είχαν παρευρεθεί 6.000 ή 7.000 άτομα.
Μόλις ξεκινούσε η εκπομπή,
έλεγα "Είμαστε ζωντανά. Μπορεί να συμβεί οτιδήποτε.
Όχι όπως με τους άλλους.
Μην μπείτε στον κόπο να το δείτε. Θα σας πω τι έγινε".
Κι έδινα τους νικητές.
Αν μπαίνετε στον πειρασμό να αλλάξετε κανάλι, μην κάνετε τον κόπο.
Ο Σον Μάικλς κέρδισε με σούπερ κικ.
Μείνετε εδώ, όπου όλα συμβαίνουν εδώ και τώρα.
Έλεγαν τα αποτελέσματα.
Αυτό μας έκανε κακό για καιρό.
Μας εκνεύριζε του χαμού.
Με τέτοια μικροπράγματα
μας τσίγκλιζαν συνέχεια.
Ήθελα να εκνευρίσω το κοινό της WWE.
Ήξερα ότι αν το εκνεύριζα αρκετά,
θα άλλαζε κανάλι για να δει την επόμενη ποταπή μου κίνηση.
Και έκαναν πάρα πολλά πράγματα για μας εκνευρίσουν.
Κι όταν εγώ θυμώνω,
εστιάζω ακόμη περισσότερο.
Όσοι είχαν γνωρίσει καλά τον Βινς,
όπως ο Χαλκ κι ο Ράντι, έλεγαν "Ο Βινς δεν θα τσιμπήσει ποτέ".
Δεν τσιμπάει.
Δεν τσιμπούσε ποτέ.
Αν τσιμπήσεις, παραδέχεσαι την αδυναμία σου.
Δεν θα τον δεις ποτέ ζορισμένο.
"Μην τσιμπάς. Μην αναγνωρίζεις τον αντίπαλο".
Κι όσο πιο πολλοί άνθρωποι μου το έλεγαν, τόσο έλεγα "Εγώ θα τον αναγκάσω".
Ο Έρικ έβγαλε την πρώην πρωταθλήτριά μας με τη ζώνη του τίτλου.
Και ζωντανά στην εκπομπή την πέταξε στα σκουπίδια.
Αυτό με εκνεύρισε.
Κι έλεγα "Θεέ μου, τι άλλο θα μας κάνουν;"
Ροκάνιζα, δάγκωνα, έκανα ό,τι μπορούσα για να αντιδράσει κι αντέδρασε.
Ο δισεκατομμυριούχος Τεντ.
Άρχισαν τα σκετς με τον Τεντ.
Ήταν η πρώτη φορά που τσιμπούσε.
Τον είχα αναγκάσει να αντιδράσει, άρα δεν ισορροπούσε.
Γιατί δεν μπορώ να αγοράσω την WWE;
Όταν τα πρωτοείδα, είπα "Γράψτε τα, πρέπει να τα δει ο Τεντ".
Τα έδειξα στον Τεντ και έπεσε κάτω απ' τα γέλια.
Τα βρήκε πολύ αστεία.
Αυτός είναι ο Χάλκστερ και καλά.
Εμείς προσπαθούσαμε να διασκεδάσουμε.
Αλλά η Κέι Κόπλοβιτς το έκοψε.
Ήταν αντιαισθητικό.
Δεν μας άρεσε, κι ας ήμασταν ανταγωνιστές του Τέρνερ.
Δεν ταίριαζε στη δική μας συχνότητα. Το USA Network δεν ήταν έτσι.
Η Κέι Κόπλοβιτς μας έκοψε, επειδή ο Τεντ ήταν φίλος της.
Είμαστε φίλοι. Ας πούμε, φιλικοί ανταγωνιστές.
Το USA Network ζήτησε να σταματήσουμε,
γιατί δεχόταν πίεση
απ' την εταιρεία του Τεντ Τέρνερ.
Έλεγαν ότι ξεπερνούσε κάθε όριο
και ότι αναφερόμασταν στο ότι παίρνει λίθιο.
Τζέιν, το λίθιό μου;
Εκ των υστέρων, εύχομαι να μην το είχαμε κάνει.
Έπρεπε να είχαμε δείξει ανωτερότητα, αλλά το κάναμε.
Επίσης τότε κατάλαβα ότι ο Ρέιζορ Ραμόν κι ο Ντίζελ θα έφευγαν.
Γιατί είπα στον Ρέιζορ και τον Ντίζελ να παίξουν σε ένα και αρνήθηκαν.
"Γιατί δεν το κάνεις;" "Δεν θέλω".
"Θα πας εκεί;" "Όχι".
Έκανα αρκετές συζητήσεις με τον Σκοτ Χολ ή Ρέιζορ Ραμόν
και με τον Κέβιν Νας ή Ντίζελ.
Δεν ήθελαν να πάνε στην WCW.
Ταυτόχρονα κάποια στιγμή συνειδητοποιούν
ότι είναι καλύτερο για την οικογένειά τους από οικονομικής άποψης
να πάνε στους άλλους.
Τους πρόσφεραν περισσότερα χρήματα και καλύτερο πρόγραμμα.
Όταν ο Σκοτ και ο Κέβιν υπέγραψαν με την WCW,
από επαγγελματικής πλευράς χάρηκα.
Σε προσωπικό επίπεδο στεναχωρήθηκα, θα μου έλειπαν τα φιλαράκια μου.
Κάποιοι είχαμε γίνει παρέα στα παρασκήνια. Η Κλίκα.
ΠΟΛ ΛΕΒΕΣΚ - "ΤΡΙΠΛ ΕΪΤΣ"
Ο Κέβιν Νας,
ο Σκοτ Χολ,
ο Σον Μάικλς κι εγώ.
Η Κλίκα έγινε μια διάσημη παρέα,
την οποία όλοι γνώριζαν, κι ας μην απεικονίστηκε ποτέ τηλεοπτικά.
Και φτάνουμε στην τελευταία βραδιά του Ντίζελ και του Ρέιζορ Ραμόν.
Δεν μεταδίδεται τηλεοπτικά.
Εκείνη την ημέρα ο Σον είχε προτείνει στον Βινς
στο τέλος να τιμήσουν με κάποιον τρόπο όσους έφευγαν.
Και ο Βινς συμφωνεί να γίνει κάτι.
Με ρώτησε "Είναι σημαντικό για εσένα;"
Και είπα "Ναι". Απάντησε "Άρα και για εμένα. Κάντε το".
Αφού έφευγαν δύο παλαιστές, έδωσα την έγκρισή μου.
Ο Κέβιν και ο Σον πάλευαν μέσα σε ένα κλουβί.
Τελειώνει ο αγώνας και καταλήγουμε όλοι στο κλουβί.
Και αγκαλιαζόμαστε.
Ρίξαμε την αυλαία.
Είμαι της παλιάς σχολής,
ήταν ιεροσυλία αυτό που έκαναν μεταξύ τους οι αντίπαλοι.
Και που είπαν "Ξέρετε κάτι; Τέλος παράστασης.
Αγαπιόμαστε, όλα καλά".
Ήμουν εκεί εκείνο το βράδυ.
Και αναρωτιόμουν τι στο καλό συνέβαινε.
Είπα "Δεν το πιστεύω, ο πατέρας μου θα γίνει έξαλλος".
Ένα κομμάτι μου το θεώρησε ωραίο,
αλλά ένα άλλο έλεγε ότι ήταν λάθος.
Η δική μου γενιά το θεώρησε κουλ.
Αλλά η παλιά γενιά παραγωγών και παλαιστών
το θεώρησε βαρύ αμάρτημα.
Έλειπα εκείνο το βράδυ, αλλά δούλευα στην εταιρεία.
Έχω την άποψή μου.
- Ποια είναι η άποψή σου; - Δεν μου άρεσε.
Σκότωσαν την πάλη.
Η πάλη πλέον δεν ήταν αληθινή.
Έδειξαν τα παρασκήνια κι είπαν "Έτσι δουλεύει".
Ήταν τα αποκαλυπτήρια της κατεύθυνσης που έπαιρνε η πάλη.
Δεν είναι πια πάλη, είναι ψυχαγωγία.
Όταν κατέβηκαν από το ρινγκ,
αρκετοί άλλοι παλαιστές είχαν βγει απ' τα ρούχα τους.
Ο λόγος ήταν αυτό που ονομάζουμε κεϊφέιμπ.
Αν δούμε πώς ήταν ο χώρος πολύ παλιά, υπάρχει κάτι που λεγόταν κεϊφέιμπ.
Κεϊφέιμπ.
Το κεϊφέιμπ αρχικά ήταν καρναβαλικός όρος.
ΣΑΡΟΝ ΜΕΪΖΕΡ ΣΥΓΓΡΑΦΕΑΣ
Κεϊφέιμπ είναι η μυθοπλασία που επινοεί ένας επαγγελματίας απατεώνας,
όπου όσοι εμπλέκονται στην απάτη συμφωνούν να συντηρήσουν αυτήν την ψευδαίσθηση.
Κεϊφέιμπ σημαίνει ουσιαστικά να συντηρείς την ψευδαίσθηση.
Λες "κεϊφέιμπ" και παραμένεις εντός ρόλου, προσποιείσαι ότι είναι όλα αλήθεια.
Οι καλοί έκαναν παρέα με τους καλούς, οι κακοί έκαναν παρέα με τους κακούς
και ποτέ δεν ανακατεύονταν.
Επί χρόνια ολόκληρα προσπαθούσαμε
να στηριζόμαστε πάνω στην προϋπόθεση
ότι η πάλη δεν ήταν προκαθορισμένη.
Και ότι όταν είχες βεντέτα με κάποιον, ήταν μια αιματηρή βεντέτα,
που συνεχιζόταν κι εκτός ρινγκ.
Εγώ αναδείχτηκα με αυτόν τον τρόπο.
Το ζούσα, πίστευα σ' αυτήν τη φιλοσοφία.
Αν και ήξερα ότι ξέρουν ότι είμαι πραγματικός άνθρωπος,
πάντα ήθελα να σπέρνω αμφιβολίες.
"Ο τύπος δεν στέκει στα καλά του.
Πιστεύει ότι είναι αυτός".
Προστάτευσα πάρα πολύ τον χώρο και τον χαρακτήρα.
Πάντα προσπαθούσα να κρατάω το ενδιαφέρον του κόσμου.
Αλλά ήταν πλέον παρωχημένο. Όλοι το ήξεραν.
Εκείνο το διάστημα παράλληλα κυκλοφορούσαν διάφορα περιοδικά,
που δημοσίευαν φήμες και υπονοούμενα.
Όταν πήγαινες σε αγώνα,
το κοινό συζητούσε τι ήταν αληθινό και τι όχι.
Ειλικρινά δεν έχω ιδέα γιατί το κεϊφέιμπ ήταν ακόμη πολύ σημαντικό.
Αυτό θέλαμε να τονίσουμε με το πέσιμο της αυλαίας.
Πιστεύαμε ότι όλοι το ήξεραν.
Ενώ επρόκειτο ειλικρινά για μια αθώα χειρονομία,
μετατράπηκε σε μεγάλη διαμάχη.
Και αναρωτήθηκα αν με παρέσυραν.
Ή μήπως όχι;
Επέτρεψα να συμβεί.
Και φυσικά δεν θα επέτρεπα να ξανασυμβεί.
Υπήρξαν κάποιες επιπτώσεις.
Ο Κεβ έφυγε, ο Σκοτ έφυγε.
Ο Σον είναι πρωταθλητής της WWE.
Θα πέσουν κεφάλια.
Αλλά πρέπει να πέσει μόνο ένα, το δικό μου.
Κάποιος πρέπει να την πληρώσει.
Και στη συγκεκριμένη περίπτωση ήταν ο Χάντερ.
Υποτίθεται ότι θα νικούσα στο King of the Ring,
αλλά τελικά ακυρώνεται.
Και είπα "Ξέρεις τι δεν μπορώ να πιστέψω, Βινς;
Η μεγαλύτερη αντίδραση του κοινού ήταν για εκείνη τη στιγμή.
Ο κόσμος αλλάζει
και θα πρέπει να αλλάξουμε κι εμείς".
Και μου είπε "Ναι, αλλά όχι τώρα.
Αυτό δεν μπορώ να το αφήσω έτσι".
Και πρόσθεσε "Μάθε να τρως τα σκατά και να σ' αρέσουν κι από πάνω".
Ο Βινς δεν ήταν έτοιμος να προσαρμοστεί, να εξελιχθεί σύμφωνα με τη νέα εποχή.
Σε αντίθεση με την WCW.
Επιστρέφουμε στην πρώτη ώρα του Monday Nitro της WCW στο ΤΝΤ.
Είχα στο μυαλό μου μια πλοκή από καιρό.
Τους Αουτσάιντερς.
Αλλά δεν μπορούσα να την εκτελέσω όπως ήθελα,
γιατί δεν είχα τους σωστούς παλαιστές.
Αλλά όταν ήρθε ο Σκοτ και ο Κέβιν Νας ήταν πλέον διαθέσιμος,
είχα το τέλειο καστ.
Όλοι ξέρετε ποιος είμαι εγώ.
Αλλά δεν ξέρετε γιατί βρίσκομαι εδώ.
Έσκασαν δύο τύποι απ' το περιθώριο,
για να σπείρουν το χάος στην WCW.
Εδώ παίζουν τα μεγάλα παιδιά.
ΤΑ ΜΕΓΑΛΑ ΠΑΙΔΙΑ
Δεν ήρθαμε για να παίξουμε.
Όταν εμφανίστηκαν οι Αουτσάιντερς στην WCW,
είναι ίσως η τελευταία περίπτωση
όπου οι θαυμαστές δεν μπορούν να ξεχωρίσουν αν είναι αλήθεια.
Ο τρόπος που τους παρουσίασα και τα ξεκάθαρα υπονοούμενα
έκαναν ορισμένους να πιστέψουν ότι είχαν έρθει εκ μέρους της WWE.
Δουλεύετε για την WWE;
Το κοινό δεν ήξερε αν ήταν αληθινό ή αν ήταν όλα σενάριο.
Αυτό ήταν το υπέροχο.
Εμάς μη μας δουλεύεις.
Αν είναι δυνατόν!
Μα τι κάνουν;
- Ασφάλεια! - Ανεβείτε αμέσως!
Καλέστε την ασφάλεια!
Ήταν φοβερή ιδέα.
Τόσο φοβερή, που ο Βινς ΜακΜάν έκανε μήνυση.
Τους κάναμε μήνυση επειδή έκλεψαν την πνευματική μας ιδιοκτησία.
Παρουσίαζαν τον Σκοτ Χολ ως Ρέιζορ Ραμόν.
Δεν είπαν ότι τον λένε Ρέιζορ Ραμόν,
αλλά ήταν όσο πιο Ρέιζορ Ραμόν γινόταν, χωρίς να πουν Ρέιζορ Ραμόν.
Κλέβεις.
Δεν κάνουν έτσι οι επιχειρηματίες.
Η κλοπή είναι υποκειμενική.
Έχει πλάκα, γιατί ο Βινς υιοθέτησε αμέσως το στιλάκι του συμπαθούς μπέιμπι φέις.
Άρχισε να κλαίγεται σαν παιδάκι.
"Ο κακός δισεκατομμυριούχος θέλει να πτωχεύσουμε".
Όταν έχεις τους πόρους ενός Τεντ Τέρνερ
και τους χρησιμοποιείς με επιθετικό τρόπο,
με σκοπό να εξουδετερώσεις μια οικογενειακή επιχείρηση,
πρέπει...
"Ο κακός δισεκατομμυριούχος Τεντ
προσπαθεί να βλάψει τη μικρή οικογενειακή επιχείρηση".
Πραγματοποιείται συστηματική προσπάθεια
να αρπάξουν τα ταλέντα της World Wrestling Entertainment.
"Μας αρπάζουν τα ταλέντα".
Ο Βινς έκανε το ίδιο στον Βερν Γκάνια, στην AWA και σε άλλες επικράτειες.
Πήγε σε εκείνες τις περιοχές και έκανε καλύτερες προσφορές στα ταλέντα τους.
Αυτή ήταν η μέθοδος του Βινς ΜακΜάν το 1984 και το 1985.
Πήρε τους σταρ που άλλοι είχαν δημιουργήσει σε άλλες περιοχές
με συμβόλαια για περισσότερα χρήματα.
Είχε το δικαίωμα, ήταν ελεύθερη αγορά.
Αλλά είχαν το δικαίωμα κι αυτοί, ήταν ελεύθερη αγορά.
Είχες δηλώσει ότι ο Τεντ Τέρνερ εφάρμοζε ληστρικές πρακτικές.
- Ναι. - Και...
Δεν βρίσκεις ομοιότητες με αυτό που είχες κάνει στις επικράτειες;
Όχι, επαναλαμβάνω ότι η φιλοσοφία του Τεντ ήταν να βλάψει τον ανταγωνιστή.
Η δική μου ήταν ανταγωνιστική.
Αυτό που έκανε ο Τεντ δεν ήταν ανταγωνιστικό;
Φυσικά ήταν.
Είπες ότι είχες διαφορετική φιλοσοφία.
- Ακριβώς. - Ότι βλάπτει ανθρώπους.
Κάποιοι ίσως θεωρούν υποκριτικό να λέω
"Δεν βλάπτω κανέναν. Κάνω ό,τι είναι καλύτερο για εμένα".
Όταν μου επιτίθεται κάποιος, δεν θεωρώ ότι δεν έχει δικαίωμα.
Αυτό που λέω διαφέρει πολλές φορές από αυτό που πιστεύω.
Και το κοινό δεν το καταλαβαίνει μερικές φορές.
Ως επιχειρηματίας πρέπει να δώσω μια εικόνα.
Δεν πιστεύω απαραίτητα αυτό που λέω,
αλλά με αυτόν τον τρόπο ελέγχω τον τρόπο σκέψης.
Ο Βινς θα κάνει ό,τι χρειάζεται για να πετύχει επιχειρηματικά.
Στις κόντρες της Δευτέρας
η WCW μάς προκαλούσε να συγκρουστούμε.
Πολλοί άνθρωποι θεωρούν ότι όταν ο Χολ και ο Νας πήγαν στην WCW,
ήταν το σημείο καμπής.
Αλλά αν ανατρέξετε στην τηλεθέαση και σε όσα συνέβησαν,
αυτό που έγειρε την πλάστιγγα υπέρ της WCW ήταν το Bash at the Beach,
όταν οι Αουτσάιντερς θα έφερναν τον τρίτο της παρέας.
Ποιος θα ήταν;
Ήμουν παρών στο Bash at the Beach.
Ο Σκοτ Χολ και ο Κέβιν Νας είχαν έρθει απ' την WWE
για να διαλύσουν τα πάντα.
Ήταν οι κακοί με μια αποστολή
και ισχυρίζονταν ότι υπήρχε και τρίτος.
Είναι εδώ και είναι έτοιμος.
Και πλέον πλανιέται η ερώτηση "Ποιος είναι ο τρίτος;"
Ο τρίτος είναι εδώ, αλλά όχι στο ρινγκ.
Μια διπλή μονομαχία σε μια επιθετική κατάληψη.
Ο Σκοτ Χολ και ο Κέβιν Νας κέρδιζαν.
Και βγαίνει ο Χαλκ Χόγκαν για να σώσει την κατάσταση.
- Ήρθε ο Χαλκ Χόγκαν! - Εννοείται!
Απάνω τους, Χάλκστερ!
Όταν βγήκα στο Bash at the Beach, ο Κέβιν Νας κι ο Σκοτ Χολ εξαφανίστηκαν.
Ναι! Απάνω τους, Χόγκαν!
Η εξέδρα είχε εκστασιαστεί. Ο ήρωας ήρθε να σώσει την κατάσταση.
Κατέφτασε ο Χαλκ Χόγκαν!
- Μα τι κάνει; - Θεέ μου!
- Είναι ο τρίτος; - Αυτός είναι!
Τι διάολο συμβαίνει;
Όταν ο Χαλκ χτύπησε τον Ράντι Σάβατζ,
ο κόσμος είχε σοκαριστεί πραγματικά.
- Τι διάολο συμβαίνει; - Θεέ μου!
Ήταν μια καθοριστική στιγμή για την αθλητική ψυχαγωγία συνολικά,
γιατί δεν το χωρούσε το μυαλό ότι ο σπουδαιότερος μπέιμπι φέις,
ο σπουδαιότερος καλός στην ιστορία του χώρου
είχε αλλάξει στρατόπεδο.
Οι θαυμαστές του με δάκρυα στα μάτια.
Δεν μπορείς να κάνεις κακό τον Χαλκ Χόγκαν, δεν γίνεται.
Ήταν αξέχαστο το σοκ.
- Η καριέρα μιας ολόκληρης ζωής. - Στα σκουπίδια.
Όταν εμφανίστηκα ως κακός,
ήξερα ότι ή θα ήταν το αποκορύφωμα της καριέρας μου ή θα με κατέστρεφε.
Ήταν η πρώτη φορά που άκουσα ότι υπήρχαν υπερβολικές αποδοκιμασίες.
Και ίσως να ίσχυε.
Ακουγόταν μια βοή, μετά επικράτησε σιγή. Κι ανησύχησα.
Ήξερα ότι κανένας δεν φυλούσε το ρινγκ, σε περίπτωση που εισέβαλαν.
Ήταν σύνηθες τότε να εισβάλλουν.
Τι έχουμε εδώ; Έναν θαυμαστή.
Δεν άντεξε και πολύ.
Ο κόσμος πετούσε αντικείμενα στο ρινγκ, γιουχάιζε και ούρλιαζε.
Κάποιοι έκλαιγαν.
Δεν περίμενα ποτέ να δω να πετάνε αντικείμενα κατά του Χαλκ Χόγκαν.
Ήταν η πιο εκπληκτική στιγμή της καριέρας μου.
Όταν θέλεις αντιδράσεις απ' τους θεατές, ενίοτε πρέπει να τους ζορίσεις.
Ήταν μια γερή γροθιά στο στομάχι για τους φαν της πάλης.
Μετά έκαναν κακό τον Χόγκαν.
- Ήταν κάτι που είχατε σκεφτεί εσείς; - Όχι.
Ο Τέρι κι εγώ πιστεύαμε
ότι ο Χαλκ Χόγκαν έπρεπε να παραμείνει καλός και υπέρμαχος της δικαιοσύνης.
Ο Βινς ΜακΜάν έχασε μια πολύ προσοδοφόρα ευκαιρία.
Μπορούσε να είχε μετατρέψει αυτός τον Χαλκ σε κακό.
Κάθε σκουπίδι που πετούσαν στο ρινγκ για την WCW ήταν ράβδος χρυσού.
Κι όταν έγινε κακός, έμεινα άφωνος. Το έκανε πολύ καλά.
Πολλοί θαυμαστές ξεχνούν ότι ήμουν κακός,
όταν πήγα στην WWE και δούλεψα για τον πατέρα του Βινς.
Δεν ήμουν κάνας πρωτάρης.
Οπότε ξαφνικά έγινα ένας στερεοτυπικός κακός του Χόλιγουντ.
Πες τους να το βουλώσουν, αν θέλουν να ακούσουν τι έχω να πω.
Πήγα και αυτοσχεδίασα εντελώς. Δεν μου είχαν πει τι να πω.
Αυτοί οι δύο άντρες προέρχονται από μια μεγάλη εταιρεία του βορρά.
Εγώ αυτήν την εταιρεία τη γιγάντωσα.
Τους έκανα πλούσιους εκεί.
Ήθελα να τα χώσω άσχημα στον Βινς,
για να αποδείξω ότι ήμασταν δύο οι συνεργάτες.
Όλα αυτά δεν τα κατάφερε ένας μόνος του.
Δεν ήταν μόνος του ο Βινς.
Ο Χαλκ Χόγκαν έγινε μεγαλύτερος από όλη την επιχείρηση.
Εκείνη την εποχή είχαμε προσωπικές σχέσεις,
όχι μόνο επαγγελματικές.
Όταν η επαγγελματική σχέση δεν πάει καλά, αρχίζει να στραβώνει και η προσωπική.
Ο Βινς είναι της άποψης ότι όλα είναι μπίζνα.
Ωστόσο
υπάρχουν στιγμές που ένας άνθρωπος πληγώνεται.
Με τον Χόγκαν ήταν προσωπικό.
Από εκείνη τη στιγμή
άλλαξαν όλα.
Μπορείτε να το ονομάσετε
Νέα Παγκόσμια Τάξη της Πάλης!
Οι Αουτσάιντερς έγιναν η πλοκή της nWo.
Έρχεται η nWo!
Ερχόμαστε!
Ο nWo ερχόταν για να κατακτήσει την WCW,
να πάρει όλους τους μεγάλους σταρ και τελικά να νικήσει την WCW.
H nWo είναι ο μόνος δρόμος!
Ήταν μια πλοκή, ήταν χαρακτήρες.
Αλλά πραγματικά η φίρμα της nWo ήταν, από πολλές απόψεις,
πιο ισχυρή από τη φίρμα της WCW.
Εκείνη την περίοδο η WCW ήταν κουλ.
Είχε πέραση.
Άρχισα να βλέπω την WWE ως κατώτερη.
Νέα Παγκόσμια Τάξη. Ήταν καινοτόμο και πρωτόγνωρο.
Και άρχισαν να μας ρίχνουν στα αυτιά κάθε εβδομάδα.
Όταν ο Χαλκ έγινε κακός,
οι όροι αντιστράφηκαν.
Μας νίκησαν στην τηλεθέαση και πήραν κεφάλι επί 83 εβδομάδες.
Πόσες; 83 συνεχόμενες βδομάδες!
Επί 83 συνεχόμενες εβδομάδες.
Ήταν 83 ή 84; Το πόντκαστ μου λέγεται 83 Εβδομάδες.
Επί 83 συνεχόμενες εβδομάδες
η WWE έτρωγε χώμα.
Τόσο πολύ, που δεν είχε πλάκα.
Αφού κερδίζαμε κάθε εβδομάδα επί εβδομάδες...
ΜΠΟΥΚΕΡ Τ. ΧΑΦΜΑΝ
...καλομάθαμε.
Νομίζαμε ότι είχαμε την πιο δυνατή ομάδα, καλύτερη πλοκή.
Νιώθαμε άτρωτοι.
Όχι μόνο σάρωναν στην τηλεθέαση, μας κορόιδευαν κιόλας.
Μας έκαναν ό,τι ήθελαν.
Είχαμε πόλεμο
και δεν ήξερα αν θα παραμέναμε στον χώρο.
Γιατί ο Τέρνερ μας κυνηγούσε.
Εγώ ή τα δίνω όλα ή την κάνω.
Απ' τη στιγμή που αποφασίσαμε να επιτεθούμε στον Βινς, τα έδωσα όλα.
Συνεχίζετε να αναρωτιέστε
ποια είναι η πιο ισχυρή διοργάνωση στην επαγγελματική πάλη;
Μου πρότειναν κάποια στιγμή να γίνω μέλος της nWo
και ήταν λογικό.
Είμαι ο Έρικ Μπίσοφ!
Επειδή διοικούσα την WCW, επειδή ήξεραν ότι ήμουν πρόεδρος της WCW.
- Ο Μπίσοφ! - Αυτός τους φέρνει μέσα!
Ο ιδανικός για να αναλάβει αρχηγός είναι αυτός που κόβει τις επιταγές.
Γι' αυτόν τον άντρα θα έκανα τα πάντα!
Όταν άρχισαν οι κόντρες,
νομίζω ότι ο Βινς δεν έλαβε καν υπόψη τον Έρικ Μπίσοφ.
Ο Βινς έβλεπε τις Κόντρες της Δευτέρας ως κάτι μεταξύ Βινς και Τεντ.
Αν ανατρέξουμε στις συνεντεύξεις, ο Βινς πάντα μιλούσε για τον Τεντ Τέρνερ.
Η εταιρεία του Τεντ Τέρνερ...
Ο Τέρνερ θέλει να πτωχεύσουν. Ο Τέρνερ το ένα, ο Τέρνερ το άλλο.
Ο Τεντ Τέρνερ...
Θέλει να εξαγοράσει τη World Wrestling Entertainment.
Ο Βινς ΜακΜάν δεν θα έβγαινε να πει
ότι κάποιος Έρικ Μπίσοφ, που δεν είχε ιδέα από διοργάνωση πάλης,
που είχε δημιουργικό ρόλο μόλις ενάμιση χρόνο,
τον πατούσε κάτω επί 83 ολόκληρες βδομάδες.
Ήθελε να δίνει την εντύπωση
ότι η κόντρα ήταν μεταξύ Τεντ Τέρνερ, δισεκατομμυριούχου μεγιστάνα,
και του μικρού Βινς ΜακΜάν.
Αυτό του έδινε αξία, ήταν ο συμπαθής μπέιμπι φέις.
Και αυτό ακριβώς ήθελε ο Βινς.
Θυμάσαι την πρώτη φορά που άκουσες για τον Έρικ Μπίσοφ;
Δεν ήξερα, δηλαδή δεν είχα συνειδητοποιήσει,
ότι, πολλά χρόνια πριν, ο Έρικ είχε κάνει δοκιμαστικό για εκφωνητής στην WWE.
- Ποιος είναι ο ήρωάς σου; - Ο ήρωάς μου;
Ο Χαλκ Χόγκαν φυσικά.
Ο άντρας, ο μύθος, ο θρύλος.
Και δεν πήρα τη δουλειά. Απογοητεύτηκα πολύ.
Μετάνιωσες που δεν τον είχες προσλάβει όταν τον είδες;
- Αν μετάνιωσα; - Ναι.
- Όχι. - Δεν μετανιώνεις;
Γενικά δεν μετανιώνω για τίποτα στη ζωή μου.
ΜΑΚΜΑΝ, ΑΝΤΕ ΧΑΣΟΥ
Ο Έρικ έκανε ό,τι περνούσε απ' το χέρι του, όπως οποιοσδήποτε.
Αλλά ουσιαστικά οτιδήποτε έκανε
ήταν εξαρχής δημιουργία της WWE.
Όπως όταν ο Τέρνερ πήρε τα ταλέντα που είχαμε δημιουργήσει.
Εκείνη την εποχή ήθελα να κρατήσω έναν από τους σταρ.
Τα συμφώνησα με τον Μπρετ.
Ήρθε αεροπορικώς στο Κάλγκαρι, ήρθε σπίτι μου και μου έκανε μια προσφορά.
Εικοσαετές συμβόλαιο.
Τα πάντα τα χρωστάω στους θαυμαστές της WWE.
Θα είμαι στην WWE για πάντα.
Έτσι μπράβο!
Μόλις υπέγραψα είπα "Δεν θα βγει σε καλό.
Λάθος κίνηση".
Ήταν κακή επιχειρηματική κίνηση να κρατήσω τον Μπρετ.
Έπρεπε να τον κρατήσω;
Όχι, δεν έπρεπε. Μπορούσα να δημιουργήσω νέους σταρ.
Είχαμε ένα μεγάλο συμβόλαιο
και δεν λειτουργούσε.
Πάω στον Μπρετ και του λέω
"Δεν με συμφέρει να σε πληρώνω αυτά που σε πληρώνω".
Ο πατέρας μου έδειξε στον Μπρετ τα παραθυράκια του συμβολαίου.
Του είπε "Μπορείς να τα αξιοποιήσεις για να παζαρέψεις
μια καλύτερη συμφωνία με την WCW".
Ο ΜΠΡΕΤ ΧΑΡΤ ΣΤΗΝ WCW
Ο Μπρετ πήγε στους άλλους και πληρώθηκε πολύ καλά.
Ο Μπρετ Χαρτ εκείνη την εποχή ήταν ο πρωταθλητής της WWE.
Ο πατέρας μου είχε τη μόνη απαίτηση
να κάνει ο Μπρετ το σωστό, μιας και θα έφευγε,
και να χάσει απ' τον Σον Μάικλς.
"Κοίτα, Μπρετ, αυτή η ζώνη που φοράς
ανήκει στην WWE.
Δεν σου ανήκει. Δεν την κέρδισες, σου παραχωρήθηκε.
Δεν θα επιτρέψω να πας στον Τέρνερ με τη ζώνη της WWE.
Δεν είναι λογικό".
Ο Μπρετ διαφωνούσε.
Όλοι πίστευαν ότι έπρεπε να αφήσει τον τίτλο σε κάποιον πριν φύγει.
Δεν νομίζω ότι ο Μπρετ είχε πρόβλημα να χάσει τον αγώνα.
Δεν ήθελε να χάσει από εμένα.
Ο Σον ήταν μεγάλος μαλάκας τότε.
Αυτή είναι η αλήθεια.
Η αντιπαλότητα μεταξύ Μπρετ και Σον ήταν αληθινή και αυθεντική.
Ο Μπρετ κι εγώ πιστεύαμε ότι ο Βινς και η WWE εκμεταλλεύονταν
την πραγματική κόντρα που είχαμε.
Ο Σον και ο Μπρετ, εξαιρετικοί περφόρμερ, δεν είχαν καλές σχέσεις.
Ο Σον είχε να κάνει μια προωθητική ενέργεια.
Αυτοσχεδίαζαν και συχνά έλεγαν κάτι προσωπικό.
Μαχαίρωσε πισώπλατα τη World Wrestling Entertainment.
Γιατί;
Για προσωπικό οικονομικό όφελος.
Από ένα σημείο κι έπειτα
αναγνωρίζεις τι ενοχλεί τον άλλον.
Κι εγώ δεν σταματούσα να τον τσιγκλίζω.
Ήμουν...
Κοίτα, ήμουν πολύ μαλάκας.
Κόντεψα να χτυπήσω τον Σον αρκετές φορές.
Αν και τώρα τελευταία έχεις γίνει φαν της Σάνι.
Είπε σε κανάλι εθνικής εμβέλειας ότι πηδιέμαι με τη Σάνι,
ενώ ήμουν παντρεμένος.
Ξεπερνάς ένα όριο, τα βάζεις με την οικογένειά μου.
Τα βάζεις μαζί μου σε προσωπικό επίπεδο.
Είναι απαράδεκτο.
Τι άποψη είχες γι' αυτό;
Τότε σκεφτόμουν ότι ήταν καλό για την τηλεθέαση.
Το Survivor Series, με τον Μίλτον Μπράντλεϊ...
Ο τελευταίος αγώνας έγινε στο Μόντρεαλ.
Είπα "Μπρετ, θέλω να κάνεις το σωστό,
γιατί χρειαζόμαστε αντικαταστάτη".
Και ο Μπρετ είπε "Δεν θέλω.
Ιδίως στον Καναδά".
Υπήρξε ένα τηλεφώνημα
μεταξύ Σον, Βινς κι εμένα.
Ο Βινς είπε "Ο Μπρετ δεν θα το κάνει. Αρνείται να το κάνει".
Δεν θυμάμαι λεπτομέρειες, αλλά εγώ είπα "Ας μη θέλει, φρόντισε να συμβεί".
Γνώρισα τον Βινς όταν ήμουν 23 ετών. Τον ξέρω καλύτερα απ' ό,τι τον πατέρα μου.
Συγκινούμαι, γιατί...
τον ταλαιπώρησα πολύ.
Εγώ ήμουν σε πολύ κακή φάση για πολλά χρόνια και με ανέχτηκε.
Επομένως του άξιζε κάτι σε ανταπόδοση.
Και του έδωσα την αφοσίωσή μου.
Αρκούσε να με κοιτάξει και να μου πει "Αυτό θέλω, Σον".
Και το έκανα.
Εκείνη τη βραδιά δεν ήθελε να φύγει ο Μπρετ Χαρτ με τον τίτλο
και το φρόντισα εγώ.
Την ίδια μέρα με ενημέρωσαν ότι το φινάλε θα ήταν σμοζ.
Θα ανακατεύονταν όλοι, θα είχαμε διακοπή αγώνα.
Και μετά θα βλέπαμε τι να κάνουμε.
Σμοζ είναι ένας μεγάλος καβγάς με πολλούς παλαιστές,
ο διαιτητής διακόπτει τον αγώνα.
Χωρίς νικητή ή ηττημένο. Εμένα μου έκανε.
Αλλά η WWE εξαπατούσε τους παλαιστές με διάφορους τρόπους για πολύ καιρό.
Ήξερα τι είχε συμβεί στη Γουέντι Ρίχτερ, άρα ήμουν δύσπιστος.
Παρακολουθούσα συνέχεια τον Σον.
Αν ήθελε να παλέψουμε στ' αλήθεια, θα το κάναμε πολύ ευχαρίστως.
Θα πάλευα μέχρι θανάτου.
-Προσοχή! - Μπήκε ο Σον Μάικλς!
Αν δείτε τον αγώνα, είναι υπέροχος.
Ένας βρόμικος καβγάς ανάμεσα σε δύο τύπους που μισιούνται θανάσιμα.
Τελικά ο Σον μού κάνει τη λαβή σαρπσούτερ, που είναι δική μου τελική κίνηση,
και την κάνει και λάθος.
Αν παρατηρήσετε, τον διορθώνω.
Το συνειδητοποιεί και την κάνει σωστά και με γυρίζει ανάποδα.
Και βλέπω τον χρονομέτρη
και τον Βινς να του φωνάζει.
Φωνάζω στον χρονομέτρη "Χτύπα το καμπανάκι".
Αν και ο Μπρετ ποτέ δεν εγκατέλειψε.
Δεν το χτυπάει, έχει μείνει άναυδος.
Και βλέπω τον Βινς να ουρλιάζει. "Χτύπα το καμπανάκι, ρε!"
Το καμπανάκι!
Ακούγεται το καμπανάκι και ουρλιάζω "Γιατί χτύπησες το καμπανάκι;"
Γαμώτο!
Και το αντιλαμβάνομαι.
Το συνειδητοποιώ. Τα κατάφεραν, σ' την έφεραν.
Ήθελα να είμαι δίπλα στο ρινγκ για να καταλάβει τι είχε συμβεί.
Πήρα πίσω αυτό που μου ανήκε.
Προφανώς δεν του άρεσε αυτό.
Όταν παλεύεις τόσο έντονα σε έναν αγώνα, το στόμα σου γεμίζει αφρό.
Έσκυψα και τον έφτυσα κατάμουτρα.
Και πέτυχα διάνα.
Μες στο μάτι μου.
Ήταν αηδιαστικό, αλλά σκέφτηκα "Πώς το έκανε αυτό;"
Και μετά έσπασα όλες τις οθόνες,
τις συνέθλιψα.
Επικράτησε χάος.
Ο Μπρετ έγραψε "WCW" στον αέρα.
Είναι δύσκολο να φανταστεί κανείς πόσο πολύ θυμώνεις,
όταν σε προδίδουν με αυτόν τον τρόπο στον αέρα
και όταν σε γελοιοποιούν.
Ο αδερφός μου ο Όουεν με ηρέμησε.
"Δεν ήταν σωστό αυτό που έκαναν, ήταν λάθος.
Έχεις τον σεβασμό όλων μας στα αποδυτήρια".
Με παρηγορούσε πραγματικά εκείνη τη στιγμή και...
Επί 14 χρόνια έδινα στον Βινς ΜακΜάν ό,τι είχα και δεν είχα κάθε βράδυ.
Μάτωσα για χάρη του, έπεσα πάνω σε εντατήρες με 160 χλμ/ώρα.
Δεν με έβλεπαν τα παιδιά μου τα Χριστούγεννα.
Δεν έχω χάσει ποτέ αγώνα, του έδωσα όλο μου το είναι.
Σε κανέναν δεν είχα δώσει όσα είχα δώσει στον Βινς ΜακΜάν.
Τίποτα απ' όλα αυτά δεν μέτρησε τη μέρα που μου την έφερε.
Όταν γύρισα στα παρασκήνια, ήθελα να τον σκοτώσω.
Θα τον σκότωνα στο ξύλο.
Σον, ήσουν ενήμερος;
Ιδέα δεν είχα. Μάρτυς μου ο Θεός!
Ήρθε αμέσως και με ρώτησε "Το ήξερες;"
Του είπα "Μα τον Θεό, όχι".
Ο Βινς ήταν ανένδοτος.
Έπρεπε να ορκιστούμε ότι εμείς δεν ξέραμε τίποτα.
"Όποιος κι αν σας ρωτήσει,
θα πείτε στα ίσια ψέματα ότι δεν ξέρατε τίποτα.
Ήταν απόφαση του Βινς ΜακΜάν".
- Μα τον Θεό, δεν το ήξερα... - Ο Θεός θα σε τιμωρήσει κάποτε.
ΤΖΟΥΛΙ ΧΑΡΤ ΣΥΖΥΓΟΣ
Επικρατούσε χαμός στα παρασκήνια, όλοι είχαν φρικάρει.
Να θυμάσαι, Χάντερ, ότι ρόδα είναι και γυρίζει.
Θυμάμαι ότι είχα τσαντιστεί πάρα πολύ για το πώς είχαν ενεργήσει.
Ο Βινς μάλλον ήταν σε πανικό
και έψαχνε τρόπους να σταματήσει την εξέγερση.
Ένιωθα, κατά έναν περίεργο τρόπο, επειδή ο Μπρετ κι εγώ είχαμε μια σχέση,
ένιωθα ότι του χρωστούσα κάτι,
διότι, κατά τη δική του άποψη, τον είχα προδώσει.
Ο Βινς είπε "Θα θέλει να με χτυπήσει, του το χρωστάω".
Τον θυμάμαι να μπαίνει στα αποδυτήρια στο Μόντρεαλ.
Όλοι είναι εξαγριωμένοι, είναι έξαλλοι.
Βγαίνω έξω, δεν θέλω να δω τον Βινς να τρώει μπουνιά.
Ο Μπρετ σηκώνεται, διασχίζει τον χώρο.
Συναντιούνται.
Μπαίνω στο αποδυτήρια, με τα χέρια κάτω.
Κι ο Μπρετ πετάγεται και με χτυπάει με πολλή δύναμη.
Στον κρόταφο.
Δεν ήρθε με σκοπό να με αφήσει να τον χτυπήσω.
Δεν ξέρω γιατί κυκλοφορεί αυτό, είναι μαλακίες.
Ο Βινς κι εγώ πιαστήκαμε στα χέρια.
Είχαμε κλειδώσει σε λαβή.
Όλοι ήταν έτοιμοι να μου την πέσουν, μόλις πιαστήκαμε στα χέρια.
Και σκέφτηκα ότι ο μόνος τρόπος
να του ρίξω μια μπουνιά ήταν αν κατάφερνα ένα άπερκατ.
Πέρασα μέσα απ' τα χέρια του Βινς
και ήταν όπως όταν χτυπάς με το σφυρί κι ανεβαίνει το μαραφέτι.
Μέχρι σήμερα απορώ πώς πέρασε αυτή η μπουνιά.
Σωριάστηκε κάτω ξερός.
- Τον ξάπλωσα. - Μπράβο.
Εκεί πέρα είναι.
- Με όλη μου τη δύναμη. Τον έβγαλα νοκάουτ. - Φοβάμαι.
Ό,τι καλύτερο έχω κάνει και το άξιζε απολύτως.
Ο Βινς τραυματίστηκε σοβαρά.
Απέκτησε ένα ωραιότατο μαυρισμένο μάτι.
Εκείνο το βράδυ σερνόμουν.
Και πραγματικά έβλεπα αστεράκια. Είχα πάθει μια γερή διάσειση.
Ένιωσα άσχημα. Για τον Μπρετ, για τον Βινς.
Ο Βινς δεν ήθελε να το κάνει,
αλλά πάντα κοιτούσε το καλό της επιχείρησης.
Και πάντα αυτό θα κάνει.
Και αυτό ήταν το Στήσιμο του Μόντρεαλ, όπως ονομάστηκε.
Και μέχρι σήμερα δεν το μετανιώνω.
Ήταν ένα ξύπνημα,
και άρχισα να βλέπω με άλλο μάτι
τον χώρο.
Το Στήσιμο του Μόντρεαλ ήταν μια χρονική στιγμή
όπου φάνηκε η μετατόπιση.
Όπως στη μετατόπιση εδάφους.
Δεν τη βλέπεις, παρά μόνο όταν γίνει ένας μεγάλος σεισμός.
Έγινε μετατόπιση, μια σεισμική αλλαγή.
Το πραγματικό γεγονός,
η διαφωνία με τον Μπρετ και η μετέπειτα διαμάχη,
οδήγησαν στη γέννηση του χαρακτήρα του Κυρίου ΜακΜάν,
που έγινε
ένας από τους πιο μισητούς
και πιο αγαπημένους χαρακτήρες όλων των εποχών.
Όταν επικρατεί το χάος, πολλές φορές γεννάται κάτι ιδιοφυές.
Είναι το τελευταίο καρφί στο φέρετρο της World Wrestling Entertainment;
Αντιθέτως. Είναι μόλις η αρχή.
Υποτιτλισμός: Μάρθα Λυρώνη